Dokter het pasiënt per ongeluk dood verklaarArgieffoto ŉ Dokter van Duitsland word aangekla van nalatigheid nadat hy ŉ 92-jarige vrou dood verklaar het, terwyl sy eintlik nie dood was nie. Volgens die New York Post het die dokter die vrou in Maart dood verklaar nadat ŉ versorger nie ŉ pols by haar kon kry nie. Sy het ook nie asemgehaal nie. Die vrou is na ŉ lykshuis geneem. ŉ Werker by die lykshuis het skielik ŉ harde gil uit die yskas gehoor en die vrou lewend gevind. Staatsaanklaers het gesê die vrou is twee dae later amptelik dood verklaar toe sy weens ŉ hartkwaal in die hospitaal gesterf het. Indien die dokter skuldig bevind word, kan hy ŉ boete of tronkstraf opgelê word.